cyanic-selkie/wikianc huggingface dataset:
১৩ নম্বর ফেকু ওস্তাগার লেন
১৩ নম্বর ফেকু ওস্তাগার লেন ১৯৬৬ সালে মুক্তিপ্রাপ্ত বাংলাদেশী হাস্যরসাত্মক চলচ্চিত্র। চলচ্চিত্রটি ঢালিউডের প্রথম বিশুদ্ধ হাস্যরসাত্মক চলচ্চিত্র। এই চলচ্চিত্রটির মাধ্যমে অভিনেতা রাজ্জাকের ঢালিউডে অভিষেক ঘটে। বশির আহমেদ চলচ্চিত্রটির পরিচালনা করেন। মঞ্চনাটক শান্তি নিকেতন অবলম্বনে খান জয়নুল ছবিটির চিত্রনাট্য রচনা করেছিলেন।
রাক্ষস
রাক্ষস হিন্দু পৌরাণিক বিশ্বাস অনুযায়ী একপ্রকার মানুষরূপী মাংসভুক প্রাণী। রাক্ষসরা পরবর্তীকালে বৌদ্ধ পুরাণে স্থান লাভ করে। রাক্ষসদের মানুষ ভক্ষণ করার কথাও বর্ণিত আছে। স্ত্রী রাক্ষসকে রাক্ষসী বলা হয়। কখনো কখনো অসুর এবং রাক্ষসবৃন্দ একই রূপে আখ্যায়িত হয়।
বৈদিক এবং পৌরাণিক আখ্যানে
বলা হয় যে, সত্য যুগের শেষের দিকে ব্রহ্মার নিদ্রাবস্থার নিঃশ্বাস থেকে রাক্ষসদের সৃষ্টি হয়েছিল। রাক্ষসরা জন্মানোর সাথে সাথেই এত রক্তপিপাসু হয়ে পড়ে যে, তারা তাদের সৃষ্টিকর্তা ব্রহ্মাকে ভক্ষণ করতে উদ্যত হয়। ব্রহ্মা চিৎকার করেন  'রক্ষ মাম্!' , (সংস্কৃতে যার অর্থ রক্ষা করো) এবং বিষ্ণু তাকে রক্ষা করতে প্রকট হন। ব্রহ্মার এই আর্তনাদ থেকেই তাদের নাম হয় রাক্ষস। বিষ্ণু রাক্ষসদেরকে পৃথিবী থেকে বিতাড়িত করেন।
তাদের ভাষিক উৎস ঋগ্বেদের দশম মণ্ডলের ৮৭ নং সূক্তে পাওয়া যায়। তাতে তাদেরকে মানুষের মাংস ভক্ষণ করা যাতুধান হিসেবে উল্লেখ করা হয়েছে।
কোনো কোনো জায়গায়, রাক্ষসদেরকে ঋষি কশ্যপের বংশজাত বলা হয়, তবুও শৈল্পিক কারণে বেদে তেমন কোনো উল্লেখ নেই। সম্ভবত, বেদ সৃষ্টির সময় রাক্ষসরা কশ্যপের বংশের হওয়ার কথা প্রচলিত ছিল যেহেতু বংশের ধারণা বেদের লিখনশৈলীর জন্য সম্পূর্ণ বাইরের ছিল, তাই হয়তো পুরাণাদিতে রাক্ষসদেরকে কশ্যপের বংশধর বলা হলেও বেদে সেই কথা নেই।
উৎস
কশ্যপের বিবাহ প্রজাপতি দক্ষর ১৩ জন কন্যার সাথে হয়েছিল, যার মধ্যে ছিল অদিতি, দিতি, দনু এবং সুরস।
হিন্দু কাব্যে
রামায়ণ এবং মহাভারতের যুগে রাক্ষসরা ছিল এক জনবহুল গোষ্ঠী। ভাল এবং মন্দ, দুই প্রকারের রাক্ষসের উদাহরণ পাওয়া যায়। রাক্ষসরা যুদ্ধে ভাল এবং মন্দ, দুই পক্ষের হয়েই যুদ্ধ করেছিল। তারা অতি শক্তিশালী যোদ্ধা, নিপুণ জাদুকর এবং মায়াবী ছিল। রাক্ষসরা মায়ার দ্বারা এমন দৃশ্য সৃষ্টি করত যা বিশ্বাসযোগ্য হয়ে উঠত বা সত্যি না জানার জন্য একেবারে সত্যিকারের মত লাগত। কিছু রাক্ষসকে মানব ভক্ষণকারী বলে আখ্যায়িত করা হয়।
রাক্ষসদেরকে প্রায়শই সৈনিকের রূপে দেখানো হয়েছে। পরবর্তীতে, কিছু রাক্ষস অত্যন্ত বল অর্জন করে নায়ক বা প্রতিনায়ক হিসাবে খ্যাতিলাভ করেছিল।
রাক্ষসদের সঙ্গে মানবদের বৈবাহিক সম্পর্ক স্থাপিত হত৷ মহর্ষি পুলস্তর পুত্র বিশ্রবা রাক্ষসী কৈকষীকে বিবাহ করেন৷ তাদের তিন পুত্র রাবণ, কুম্ভকর্ণ ও বিভীষণ এবং এক কন্যা শূর্পনখা৷
রামায়ণে
লঙ্কার যুদ্ধ রাবণের রাক্ষসসেনা এবং রামের বানরসেনার মধ্যে হয়েছিল।
রামায়ণে কবন্ধ, তাড়কা, শূর্পনখা, মারীচ, সুবাহু, খর, ইন্দ্রজিৎ ইত্যাদি রাক্ষসের উল্লেখযোগ্য ভূমিকা ছিল।
মহাভারতে
কুরুক্ষেত্রের যুদ্ধে ঘটোৎকচ পাণ্ডবদের হয়ে প্রবল পরাক্রমে যুদ্ধ করে। কৌরবপক্ষীয় সেনাপতি কর্ণের ছোঁড়া দৈবী শক্তি অস্ত্রে তার মৃত্যু ঘটে। তার পত্নী ছিল অহিলাবতী এবং পুত্র বরবরিকা। হিমাচল প্রদেশ-এর মানালীতে ঘটোৎকচের একটি মন্দির আছে।
দুই পক্ষেই রাক্ষস নায়কদের বিশেষ ভূমিকা ছিল।
মহাযান বৌদ্ধ সাহিত্যে
পদ্ম সূত্র-এ বুদ্ধদেবের কিছু রাক্ষসকন্যাকে সূত্রটির সুরক্ষার দায়িত্ব অর্পণ করার কথা উল্লেখ আছে। তারা এটির সুরক্ষার জন্য শিষ্যবর্গকে জাদুকরী ধরনীও শিখিয়েছিল।
জাপানী পরম্পরায় রাক্ষসদেরকে রাচেৎচু(羅刹) এবং চীনা পরম্পরায় রাক্ষসদেরকে লুও সা (羅剎) বলা হয়।
বিভিন্ন ভাষায় রাক্ষস
ইন্দোনেশিয় এবং মালয় ভাষায় রাক্সাসাএর অর্থ "বিশালকায় দৈত্য", "প্রকাণ্ড" বা "বৃহৎ এবং শক্তিশালী" বা "রাক্ষস"।
বাংলা ভাষায় রাক্ষস-এর অর্থ এমন ব্যক্তি যে কোনো লাজলজ্জা বা থামবার প্রয়োজন অনুভব না করেই খায়। তেমনি ভাবেই, ইন্দোনেশিয় এবং মালয় ভাষায় " রাকুস "-এর অর্থ হয়েছে লোভী।
খেলাঘর ( টেলিভিশন ধারাবাহিক)
খেলাঘর হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ৩০ নভেম্বর ২০২০-এ বাংলা টেলিভিশন এন্টারটেইনমেন্ট চ্যানেল স্টার জলসা-তে সম্প্রচারিত হয়েছিল এবং এটি ডিজিটাল প্ল্যাটফর্ম ডিজনি + হটস্টারে ও উপলব্ধ। ধারাবাহিকটি প্রযোজনা করেছেন ব্লুজ প্রোডাকশনের স্নেহাশীষ চক্রবর্তী। ৮ আগস্ট ২০২২-এ, স্টার কিরণে এই ধারাবাহিকটির একটি ওডিয়া ডাব করা সংস্করণ সম্প্রচারিত হয়েছিল। প্রায় দুই বছর সফলভাবে চালানোর পর, এটি ৪ সেপ্টেম্বর ২০২২-এ বন্ধ হয়ে যায়।
বাক জেলা
বাক জেলা (باک ولسوالۍ, ) আফগানিস্তানের খোস্ত প্রদেশের উত্তর অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা পশ্চিমে সাবারি জেলা, পাক্তিয়া প্রদেশ ও জাজি মাইদান জেলা, পূর্বে পাকিস্তান এবং দক্ষিণে তেরে জায়ি জেলা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৯,৬০০ জন এর মত। জেলাটির কেন্দ্রীয় এলাকার নাম হচ্ছে বাকের নামক গ্রাম, যেটি দক্ষিণাঞ্চলের তেরে জায়ি এর জেলা সীমান্তের কাছে অবস্থান করছে।
দার্শনিক নোটবই
দার্শনিক নোটবই (Философские тетради) হচ্ছে ১৯১৪-১৬ সালে ভ্লাদিমির লেনিন লিখিত বই যেটি ১৯২৯ - ৩০ সালে প্রকাশিত হয়। এটি লেনিনের দার্শনিক কাজ সম্পর্কিত সারমর্ম ও মন্তব্যসমূহ দ্বারা সন্নিবেশিত। এটি কোনো পূর্ণাঙ্গ গ্রন্থ নয়, খুব সম্ভব একটি দার্শনিক গ্রন্থ রচনার উদ্দেশ্যে প্রাথমিক উপাদান এবং তারই উপর অত্যন্ত সংক্ষেপে নানা মন্তব্য। এই গ্রন্থে তিনি হেগেল, ফয়েরবাক, কার্ল মার্কস এবং দেবোরিন সম্পর্কে মতামত প্রদান করেছেন। দ্বন্দ্বতত্ত্ব সম্পর্কে লেনিনের মন্তব্যসমূহ দ্বন্দ্ব ও বিপরীতের একত্ব প্রসঙ্গে সোভিয়েত এবং চীনা পাঠে প্রভাবশালী ভূমিকা পালন করে। লেনিনের নোটবইটি প্রায়ই পণ্ডিতদের দ্বারা তার অপর গ্রন্থ বস্তুবাদ ও অভিজ্ঞতাবাদী সমালোচনার সাথে তুলনা করা হয়।
নোটবইটির যথাযথ ব্যাখ্যা ১৯২০-এর দশকে সোভিয়েত ইউনিয়নে যান্ত্রিক বিতর্ক তৈরি করে এবং ১৯৬৪ সালে চীনে এক দুইয়ে বিভক্ত হয় বিতর্কে প্রধান ভূমিকা পালন করে।
সাইপ্রাস ফুটবল অ্যাসোসিয়েশন
সাইপ্রাস ফুটবল অ্যাসোসিয়েশন (Κυπριακή Ομοσπονδία Ποδοσφαίρου; Kıbrıs Futbol Federasyonu, Cyprus Football Association; এছাড়াও সংক্ষেপে সিএফএ নামে পরিচিত) হচ্ছে সাইপ্রাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৪ সালের ২৩শে সেপ্টেম্বর তারিখে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৬২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর সাইপ্রাসের রাজধানী নিকোসিয়ায় অবস্থিত। ২০০৭ সালে, এই সংস্থা নিকোসিয়ায় তার নতুন সদর দপ্তরে স্থানান্তরিত করে। উদ্বোধনী অনুষ্ঠানে উয়েফার সভাপতি মিশেল প্লাতিনি এবং সাইপ্রাসের প্রাক্তন রাষ্ট্রপতি তাসোস পাপাদোপুলোস উপস্থিত ছিলেন।
বিশ শতকের গোড়ার দিকে ব্রিটিশরা সাইপ্রাসে ফুটবলের সূচনা করেছিল। প্রথমদিকে দ্বীপের স্কুলে এটি প্রচুর জনপ্রিয় হিসাবে প্রমাণিত হয়েছিল এবং বেশ কয়েকটি ক্লাব যথাযথভাবে গঠিত হয়েছিল। ফুটবল প্রতিষ্ঠিত হওয়ার সাথে সাথে ক্লাবগুলি ঐক্যবদ্ধ হয়েছিল যে এই খেলাটি নিয়ন্ত্রণের জন্য একটি সরকারী সংস্থার দরকার ছিল। ১৯৩৩ সালের ২৩ সেপ্টেম্বর সাইপ্রাস ফুটবল অ্যাসোসিয়েশনটি নিম্নলিখিত আটটি ক্লাব দ্বারা প্রতিষ্ঠিত হয়েছিল: এইএল লিমাসল, অ্যানোরথোসিস ফামাগুস্তা, এপোয়েল, আরিস লিমাসল, ইপিএ লার্নাকা, অলিম্পিয়াকোস নিকোসিয়া, লেফকোয়া টার্ক স্পোর কুলুবু এবং এনোসিস নিওন ট্রাস্ট। সাইপ্রাস ফুটবল অ্যাসোসিয়েশনের প্রতিষ্ঠার পরে সিএফএ-এর সদস্য ক্লাবগুলোর জন্য বিভিন্ন চ্যাম্পিয়নশিপের আয়োজন করে একটি সরকারী ভিত্তিতে ফুটবল খেলা শুরু হয়েছিল।
গত এক দশকে আরও বেশি সংখ্যক দল প্রায়শই স্থির গেমস স্থাপন এবং ফিক্সচারে পক্ষপাতিত্ব রেফারির বিষয়ে সংগঠনের সমালোচনা করে। সাইপ্রাসের বেশিরভাগ ফুটবল অনুরাগী সংগঠনটি বেশিরভাগ ক্ষেত্রেই অপছন্দ করে; কারণ তাদের নিজস্ব দলগুলো এই সমিতির সমালোচনা করে। দল এবং ভক্তরা প্রায়শই রেফারি ভুলগুলোকে অতিরঞ্জিত করে যদিও কিছু তথাকথিত ভুল রয়েছে।
এই সংস্থাটি সাইপ্রাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সাইপ্রাসীয় প্রথম বিভাগ, সাইপ্রাসীয় কাপ এবং সাইপ্রাসীয় সুপার কাপের মতো প্রতিযোগিতার সকল কার্যক্রম পরিচালনা করে। এছাড়াও এই সংস্থা সাইপ্রাসীয় ফুটসাল লীগ, সাইপ্রাসীয় ফুটসাল কাপ এবং সাইপ্রাসীয় ফুটসাল সুপার কাপের মতো ফুটবল প্রতিযোগিতা আয়োজনও করে থাকে। বর্তমানে সাইপ্রাস ফুটবল অ্যাসোসিয়েশনের সভাপতির দায়িত্ব পালন করছেন জর্জিওস কুমাস এবং সাধারণ সম্পাদকের দায়িত্ব পালন করছেন ফিভোস ভাকিস।
পার্ল হারবার আক্রমণ
পার্ল হারবার আক্রমণ ছিল ইতিহাসের একটি অপ্রত্যাশিত সামরিক অভিযান যা জাপান সাম্রাজ্যের নৌবাহিনী কর্তৃক ৭ ডিসেম্বর, ১৯৪১ সালের ভোরে (জাপানের সময়: ৮ ডিসেম্বর, ১৯৪১) হাওয়াই দ্বীপপুঞ্জের পার্ল হারবারে অবস্থিত মার্কিন যুক্তরাষ্ট্রের বিমান ও নৌ-ঘাঁটিতে আক্রমণ পরিচালিত হয়। এ আক্রমণটি জাপান সাম্রাজ্যের জেনারেল হেডকোয়ার্টারের অপারেশন জেড-এর পরিকল্পনায় হাওয়াই অপারেশন বা অপারেশন এআই নামে সমধিক পরিচিত।   হাওয়াই দ্বীপে ঐ দিনটি ছিল ছুটির দিন। সেখানে আমেরিকান নৌবাহিনীর প্যাসিফিক ফ্লিটকে জাপানী নৌবাহিনীর বিরুদ্ধে আকাশসীমা অবরোধের জন্য ঘাঁটিতে নিয়ে আসা হয়েছিল।
অন্যদিকে, আক্রান্তকারী জাপান সৈন্যদলের সামরিক সরঞ্জাম লোকসান ও জানমালের ক্ষয়ক্ষতি ছিল খুবই হালকা প্রকৃতির। তাদের ২৯টি যুদ্ধ বিমান ভূ-পাতিত হয় এবং ৫টি খর্বাকৃতি সাবমেরিন বা ডুবোজাহাজ তলিয়ে যায়। হামলাকারীদের মধ্য থেকে ৬৫ জন নিহত কিংবা আহত হয়। 'কাজু সাকামাকি' নামীয় এক জাপানি নাবিককে আটক করা হয়।
আক্রমণের ফলে প্রতিটি আমেরিকানের মনে গভীর রেখাপাত করেছিল। দ্বিতীয় বিশ্বযুদ্ধের প্রশান্ত এবং ইউরোপীয় দেশগুলোর - উভয় অংশেই মার্কিন যুক্তরাষ্ট্রের সরাসরি প্রবেশের অধিকার জন্মে ও নেতৃত্বের সুযোগ পায়। পরের দিন অর্থাৎ ৮ ডিসেম্বর, ১৯৪১ তারিখে মার্কিন যুক্তরাষ্ট্র জাপানের বিরুদ্ধে তাদের আনুষ্ঠানিকভাবে যুদ্ধ ঘোষণা করে। অপ্রত্যাশিতভাবে অভ্যন্তরীণ ও জাতীয় সমর্থনের মাধ্যমে দুই দেশের মধ্যেকার সম্পর্ক শীতলীকরণ পর্যায়ে যায়, যা পূর্বে খুবই শক্তিশালী ছিল। গ্রেট ব্রিটেন বা যুক্তরাজ্য গোপনে যুক্তরাষ্ট্রকে সহায়তা করে সক্রীয় মৈত্রীশক্তির দেশ হিসেবে আবির্ভূত হয়। এরই ধারাবাহিকতায় জার্মানি এবং ইতালি যুক্তরাষ্ট্রের বিরুদ্ধে ১১ ডিসেম্বর যুদ্ধ ঘোষণা করে এবং মার্কিন যুক্তরাষ্ট্রও পরবর্তীকালে ঐ একই দিন পাল্টা যুদ্ধের ঘোষণা প্রদান করে সরাসরি যুদ্ধে জড়িয়ে পড়ে।
অনেক ঐতিহাসিক ঘটনাকে আড়াল করে জাপান পার্ল হারবারে সামরিক আক্রমণ পরিচালনা করেছিল। কোনরূপ আনুষ্ঠানিক সতর্কবাণীর অভাব, দৃশ্যত ও বিশেষত চলমান আলাপ-আলোচনা দ্বারা সমস্যার সমাধান থাকা সত্ত্বেও মার্কিন প্রেসিডেন্ট ফ্রাংকলিন ডি. রুজভেল্ট ৭ ডিসেম্বর, ১৯৪১ তারিখে ঘোষণা দেন যা কুখ্যাত দিন হিসেবে স্মরণীয় হয়ে থাকবে বা কলঙ্কজনক বক্তব্য মর্মে বিশ্ববাসীর কাছে চিরস্মরণীয় হয়ে রয়েছে।
সংঘর্ষের প্রেক্ষাপট
ওয়াহো দ্বীপের পার্ল হারবারে ১৯০৮ সালে মার্কিন যুক্তরাষ্ট্র নৌ-ঘাঁটি স্থাপন করে। তখন থেকেই এটি জাপান সাম্রাজ্যের নৌবাহিনীর চোখে ভীতির কারণ হয়ে দাঁড়ায়। পার্ল হারবার নৌ-ঘাঁটি অত্যন্ত সুরক্ষিতভাবে ছিল যা ওয়াহো'র দুর্গ হিসেবে পরিচিত। দুর্গের অভ্যন্তরে যুদ্ধজাহাজের বন্দুকের গুলি, বোমাবর্ষণ ৪০ সে.মি প্রস্থের স্থাপনকৃত দেয়াল ভেদ ভিতরে প্রবেশ করা ছিল অসম্ভব। সেখানে কোন পতিত জমি না রাখায় প্রতিপক্ষের নৌবাহিনীর গোলাবর্ষণ ও অবতরণ করে সাফল্য লাভ করা সম্ভব নয়। কৌশল প্রয়োগ করে জাপানের সামরিক বাহিনী ঐ ঘাঁটিতে অনেক নির্মাণ শ্রমিককে গুপ্তচর হিসেবে প্রেরণ করে। ফলে, জাপান কর্তৃপক্ষ তাদের মাধ্যমে নৌ-ঘাঁটির বিস্তারিত বিবরণ জানতে সক্ষম হয়।
প্রত্যাশিত যুদ্ধ
জাপান কর্তৃক মালয় এবং ডাচ ইস্ট ইণ্ডিজে আগ্রাসী ভূমিকা পালন ও দখলের স্বার্থে পার্ল হারবার আক্রমণটি নিরপেক্ষ এলাকায় অবস্থিত ইউ.এস প্যাসিফিক রণতরীতে পরিচালিত হয়। এতে জাপান প্রাকৃতিক সম্পদ হিসেবে খনিজ তৈল এবং রাবারের দখলস্বত্ত্ব লাভের বিপুল সম্ভাবনা দেখে। জাপান এবং যুক্তরাষ্ট্রের মধ্যে যুদ্ধের সম্ভাবনাটি তেমন ছিল না। ১৯২০-এর দশক থেকে পারস্পরিক সহযোগিতা ও উন্নয়নের আওতায় উভয় দেশই এ বিষয়ে যথেষ্ট সচেতন ছিল। কিন্তু, ১৯৩১ সালে এশিয়ার প্রবল পরাশক্তি হিসেবে জাপানের আগ্রাসী মনোভাবের প্রেক্ষাপটে মঞ্চুরিয়া অধিগ্রহণের ফলে পরিবেশ খুব দ্রুত উত্তপ্ত হয়ে উঠে ও উত্তেজনা বৃদ্ধিতে সহায়তা করে। পরবর্তী দশকে ভৌগোলিক সীমারেখা পেরিয়ে জাপান চীনের ভূমি দখল করার পাশাপাশি দেশটির সামরিক শক্তি খর্ব করার জন্য প্রাণপণ চেষ্টা চালাতে থাকে। অবশেষে নিরন্তর প্রয়াসে পর্যাপ্ত সম্পদ লাভের জন্যে চীনের মূলভূমি দখলের যোগ্যতা লাভে সক্ষম হয় দেশটি। মুরে'র নেতৃত্বে সাউদার্ন অপারেশনের কৌশল হিসেবে ২য় বিশ্বযুদ্ধের ("মহান পূর্ব এশিয়ার যুদ্ধ") সূচনা পর্ব হিসেবে পরিকল্পনা গ্রহণ করা হয়। বিশ্বের ইতিহাসে মুরে এবং তার কৌশলগত পরিকল্পনা বাস্তবায়নে ২য় বিশ্বযুদ্ধের বিস্তৃতি ঘটে। বৈশ্বিক যুদ্ধ হিসেবে ইউরোপ, উত্তর আমেরিকাই শুধু নয়; এশিয়া এবং প্রশান্ত মহাসাগরীয় অঞ্চলের দেশগুলোও এ যুদ্ধে সরাসরি জড়িয়ে পড়ে।
১৯৩৭ খ্রিষ্টাব্দের ডিসেম্বর থেকে জাপান কর্তৃক সংঘটিত বিভিন্ন ঘটনা যেমন: ইউএসএস প্যানে'র উপর আক্রমণ এবং নানকিং গণহত্যার (২ লক্ষাধিক বাছবিচারহীন হত্যাকাণ্ড) ঘটনায় পশ্চিমের দেশগুলোয় প্রকাশ্যে জনমতের ফলে সৃষ্ট জাপান বিরোধী আন্দোলন প্রকটভাবে দানা বেঁধে ওঠে। জাপানের অন্য রাজ্য গ্রাস ও অধিগ্রহণে পার্শ্ববর্তী রাষ্ট্রসমূহের অভ্যন্তরে ব্যাপক আতঙ্ক সৃষ্টির প্রেক্ষাপটে চীনের অনুরোধক্রমে ও যুদ্ধের জন্য ঋণ সহায়তা সরবরাহ চুক্তির আওতায় যুক্তরাষ্ট্র, যুক্তরাজ্য এবং ফ্রান্স একত্রিত হয়।
১৯৪০ সালে জাপান ফরাসি ইন্দোচীন জোরপূর্বক ও অন্যায়ভাবে সামরিক শক্তি প্রয়োগের মাধ্যমে অধিগ্রহণ করে। এর ফলে তারা চীনে সরবরাহ নিয়ন্ত্রণ করার চেষ্টা চালায়। জাপানের এই অবন্ধুত্বসূলভ আচরণের প্রেক্ষাপটে মার্কিন যুক্তরাষ্ট্র উড়োজাহাজ ও মেশিনের যন্ত্রাংশ, পেট্রোলিয়ামজাতীয় তরল পদার্থ ইত্যাদি জাপানে প্রেরণের উদ্দেশ্যে জাহাজ বোঝাই করার উপর স্থগিতাদেশ প্রদান করে। সেপ্টেম্বরে লোহা ও স্টীলের পাত রপ্তানীর উপর নিষেধাজ্ঞা জারী করার ঘোষণা দেয়া হলে জাপানের রাষ্ট্রদূত হোরিনাউচি ৮ অক্টোবর, ১৯৪০ সালে সেক্রেটারী হালের কাছে তীব্রভাবে প্রতিবাদ ব্যক্ত করেন এবং হুশিয়ার বাণী উচ্চারণ করেন যে, এর ফলে তা হবে অবন্ধুত্বসূলভ আচরণ। মার্কিন যুক্তরাষ্ট্র জাপানে তৈল রপ্তানী বন্ধ করতে পারেনি। ঐ সময়ে ওয়াশিংটন মানবীয় দৃষ্টিকোণ ও ভাব-আবেগ নিয়ন্ত্রণের প্রশ্নে তৈল রপ্তানী বন্ধ করার মতো চরম পদক্ষেপ নিতে ব্যর্থ হয়। এছাড়াও মার্কিন তেল আমদানীর উপর বহুলাংশেই জাপানের নির্ভরশীলতা ছিল।
১৯৪১ সালের প্রথমদিকে প্রেসিডেন্ট ফ্রাংকলিন ডি. রুজভেল্ট স্যান ডিয়েগো থেকে হাওয়াই দ্বীপপুঞ্জে প্রশান্ত মহাসাগরীয় রণতরী স্থানান্তর করেন। এছাড়াও তিনি দূরপ্রাচ্যে জাপানী আগ্রসনকে নিরুৎসাহিত ও দমিয়ে রাখতে ফিলিপাইনে মার্কিন সামরিক ঘাঁটি তৈরি করার নির্দেশ দেন। কারণ জাপানের হাই কমান্ড ভুলক্রমে যদি দক্ষিণ-পূর্ব এশিয়ায় ব্রিটিশ উপনিবেশগুলোতে আক্রমণ করে ফেলে, তাহলে মার্কিন যুক্তরাষ্ট্র যুদ্ধের দিকে অগ্রসর হবে। একটি ব্যাপক বিধ্বংসী আক্রমণ মোকাবিলা করার একমাত্র উপায়ই হলো মার্কিন যুক্তরাষ্ট্রের নৌবাহিনীর মাধ্যমে সরাসরি হস্তক্ষেপ করা। ফিলিপাইনে আক্রমণ করাও ছিল জাপানীদের যুদ্ধ পরিকল্পনা অংশের অন্যতম বিবেচ্য বিষয়। মার্কিন যুদ্ধ পরিকল্পনা অরেঞ্জ ফিলিপাইনের প্রতিরক্ষাকল্পে চল্লিশ হাজার দক্ষ ও অভিজাত বাহিনীর সদস্য নিয়োগ করে। এ পরিকল্পনার বিপক্ষ মতামত ব্যক্ত করেন ফিলিপাইনের ফিল্ড মার্শাল ডগলাস ম্যাকআর্থার। তিনি মত প্রকাশ করেছিলেন যে, মোতায়েনকৃত সদস্যদের পরিবর্তে ১০গুণ বেশি সদস্য প্রয়োজন এবং কাজটি বাস্তবায়ন করা সহজসাধ্য হবে না। ১৯৪১ সালে মার্কিন যুক্তরাষ্ট্রের সামরিক বিশ্লেষক ও পরিকল্পনাকারীগণ ফিলিপাইনে যুদ্ধ ছড়িয়ে পড়া শীর্ষক অধ্যাদেশ জারি করেন। এছাড়াও ১৯৪১ সালের শেষ দিকে এশিয়াটিক রণতরীর কমান্ডোর এ্যাডমিরাল থমাসের উপর এবিষয়ে দায়িত্বভার অর্পণ করা হয়।
ফ্রান্স পতনের প্রেক্ষাপটে ফরাসি ইন্দোচীনে জাপানীরা আক্রমণ করে। এ আগ্রাসনের প্রতিবাদে ১৯৪১ খ্রিষ্টাব্দের জুলাইতে মার্কিন যুক্তরাষ্ট্র জাপানে জ্বালানী তৈল রপ্তানি স্থগিত রাখে। এছাড়াও নতুন অভ্যন্তরীণ জ্বালানী তৈল বণ্টন নীতিও এজন্যে দায়ী। ফলশ্রুতিতে জাপানীরা নিজেদেরকে টিকিয়ে রাখতে তৈলসমৃদ্ধ ডাচ উপনিবেশ হিসেবে ইস্ট ইণ্ডিজ দখলের পরিকল্পনা করে। তারা চীন থেকে নিজ সৈন্যবাহিনী প্রত্যাহার করে এবং ইউরোপীয় দেশগুলোর নিয়ন্ত্রণাধীন প্রাকৃতিক সম্পদসমৃদ্ধ দক্ষিণ-পূর্ব এশিয়া য় উপনিবেশ দখলে ব্যাপক মনোনিবেশ ঘটায়।
১৯৪১ সালের শুরুতে এ্যাডমিরাল ইসোরোকু ইয়ামামোতো'র (পরবর্তীতে জাপানের সম্মিলিত যুদ্ধ জাহাজের প্রধান) নেতৃত্বে পার্ল হারবারের উপর আক্রমণের মাধ্যমে দক্ষিণাঞ্চলের প্রাকৃতিক সম্পদভুক্ত এলাকা (সাধারণভাবে জাপানীদের অভিমতে ডাচ ইস্ট ইন্ডিজ এবং দক্ষিণ-পূর্ব এশিয়া) রক্ষা করার জন্য প্রাথমিকভাবে পরিকল্পনা প্রণয়ন করা হয়। এ সংক্রান্ত বিষয়ে তিনি প্রথাগত পরিকল্পনা গ্রহণ ও প্রশিক্ষণের ব্যবস্থা করেন। কিন্তু জাপান সাম্রাজ্যের নৌবাহিনীর জেনারেল স্টাফের তরফ থেকে হুমকি, নৌ সদরদপ্তর থেকে অনেক তর্ক-বিতর্কসহ তার পদত্যাগের ব্যাপারেও আলোচনা হয়। প্রাথমিকভাবে ক্যাপ্টেন মিনোরু গেন্ডার তত্ত্বাবধানে ১৯৪১ সালের বসন্তের শুরুতে আক্রমণের বিষয়ে পূর্ণাঙ্গ পরিকল্পনা বাস্তবায়নের কাজ চলতে থাকে। জাপানী আক্রমণের পরিকল্পনাবিদ ১৯৪০ সালে ব্রিটিশ বিমানবাহিনী কর্তৃক ইতালীয় নৌবহরের উপর বিমান আক্রমণের ঘটনাসমূহ নিবিড়ভাবে পর্যবেক্ষণ করেন। এর ফলে তারা পার্ল হারবারে মার্কিন নৌবহরের উপর খুবই সফল ও ব্যাপক আক্রমণ পরিচালনা করে পরিকল্পনাটির বাস্তবায়ন করতে পেরেছিল।
পরবর্তী কয়েক মাস ধরে বিমানের পাইলটদের জন্য প্রশিক্ষণ, যন্ত্রপাতি সংগ্রহ এবং বুদ্ধিমত্তা নিরূপণ করা হয়েছিল। সমুদয় প্রস্তুতি-পর্ব সম্পন্ন হওয়াসত্ত্বেও সম্রাট হিরোহিতো আক্রমণ পরিকল্পনার ব্যাপারে সম্মতিদানের জন্য ৫ নভেম্বর পর্যন্ত অপেক্ষা করেন যেখানে ইম্পেরিয়াল কনফারেন্সের তিন-চতুর্থাংশ বিষয়াদি সম্পাদনের পর এসমস্যার বিষয়ে আলোকপাত করা হয়। চূড়ান্ত অনুমোদন প্রদানের জন্য সম্রাট ১ ডিসেম্বর পর্যন্ত অপেক্ষা করেন। জাপানের অধিকাংশ নেতৃবৃন্দ তাকে পরামর্শ দিলেন যে, চীনের ঘটনা, বিপদজনক হয়ে ওঠা মানচুকু এবং কোরিয়ার উপর নিয়ন্ত্রণকে আরো পাকাপোক্ত করার জন্যই আক্রমণ প্রয়োজন। যাইহোক, ১৯৪১ সালের শেষ দিকে অনেক সামরিক বিশ্লেষকেরই ধারণা ছিল যে, মার্কিন যুক্তরাষ্ট্র ও জাপানের মধ্যে যুদ্ধবিগ্রহ অনিবার্য হয়ে পড়েছে। মার্কিন যুক্তরাষ্ট্রের প্রশান্ত মহাসাগরীয় সামরিক ঘাঁটিগুলোকে একাধিক বিষয়ের উপর সতর্কিত করা হয়। কিন্তু মার্কিন কর্মকর্তারা সন্দিহান ছিলেন যে, পার্ল হারবারই হবে জাপানের প্রথম লক্ষ্য। তারা প্রত্যাশা করেছিলেন যে, ফিলিপাইনই হয়তো জাপান কর্তৃক প্রথম আক্রান্ত হতে পারে। যুদ্ধ ঘাঁটি তৈরি, ম্যানিলায় নৌ-ঘাঁটির কারণে সমুদ্রপথ বন্ধ, বিশেষত দক্ষিণের অঞ্চলগুলোয় সরবরাহ বন্ধ রাখা হয়, যা ছিল জাপানের প্রধান উদ্দেশ্য। এছাড়াও তারা আরো ভুলের মধ্যে ছিল যে, জাপান ঐ সময়ে একাধিক প্রধান নৌ-যুদ্ধ পরিচালনা করার মতো সামরিক শক্তিমত্তায় সক্ষম ছিল না।
আক্রমণের উদ্দেশ্যসমূহ
thumb|249px|right|ফোর্ড আইল্যান্ডের হ্যাঙ্গারটি বিমানসহ পুড়ছে। পার্ল হারবার আক্রমণটিতে অনেকগুলো প্রধান লক্ষ্য ও উদ্দেশ্যকে জড়িত করেছিল জাপান।
নীতিগত অবস্থানে থেকে যুদ্ধজাহাজ ধ্বংস করাকেই প্রধান লক্ষ্যবস্তু হিসেবে গ্রহণ করে জাপান। ঐ সময়ে বিশ্বের যেকোনো দেশের নৌবাহিনীর তুলনায় মার্কিনীদের আভিজাত্য ও গর্বের প্রতীক ছিল যুদ্ধজাহাজগুলো। এছাড়াও সামগ্রিকভাবে জাপান দক্ষিণ-পূর্ব এশিয়ার প্রবল পরাশক্তি রাষ্ট্র হিসেবে আসীন ছিল।
প্রশান্ত মহাসাগরীয় নৌবহর পার্ল হারবারে নোঙর করার ফলে নির্দিষ্ট দুটি অসুবিধাকে মোকাবেলা করতে সক্ষম হয়:
জাপানীদের আস্থা ও বিশ্বাস ছিল যে, তাদের সামরিক ক্ষমতা প্রয়োগের ফলে একটি ছোট ও যুদ্ধে সহজভাবে বিজয় অর্জনসহ অন্যান্য লক্ষ্যমাত্রা বিশেষত নৌ জেটি, তেল সংরক্ষণাগার, ডুবোজাহাজ ঘাঁটি নিরাপদে দখল করা যাবে। তাদের সামরিক চিন্তাধারায় উক্ত সমস্ত সম্পদ বৃহৎ যুদ্ধের আগে দখল করা হলে দখলকৃত স্থাপনায় ফেলে যাওয়া সকলপ্রকার সুযোগ-সুবিধার ব্যাপক প্রভাব অনুভূত হবে।
অগ্রসরতা ও আক্রমণ
২৬ নভেম্বর ১৯৪১ তারিখে জাপানী টাস্ক ফোর্স (কিডো বুতাই স্ট্রাইকিং ফোর্স) ৬টি বিমানবাহী যুদ্ধ জাহাজ - আকাগি, কাগা, সোরিয়া, হিরুও, শোকাকু এবং জুইকাকু নিয়ে উত্তর জাপানের উপকূল থেকে উত্তর-পশ্চিম হাওয়াইয়ের দিকে অগ্রসর হয়। পার্ল হারবার আক্রমণে এ বিমান পরিবাহী রণপোতগুলো ব্যবহারের পরিকল্পনা নেয় তারা। সর্বমোট ৪০৮টি এয়ারক্রাফট বা যুদ্ধবিমান পার্ল হারবার আক্রমণে ব্যবহৃত হয়। তন্মধ্যে ৩৬০টি বিমান দুই স্তরবিশিষ্ট এবং বাকি ৪৮টি বিমান প্রতিরক্ষামূলক কমব্যাট এয়ার প্যাট্রোলের (সিএপি) যা পরবর্তীতে প্রথম স্তর থেকে ৯টি যুদ্ধ বিমান যুক্ত হবে।
প্রথম স্তরের বিমানের মাধ্যমে প্রাথমিক আক্রমণ হবার পর দ্বিতীয় স্তরের বিমানগুলো আক্রমণ করে অবশিষ্ট কাজগুলো সম্পন্ন করবে। প্রথম স্তরের বিমানগুলো থেকে মূলত প্রধান যুদ্ধ জাহাজগুলোতে আক্রমণ শানানো হবে। অগভীর জলে রাডার সংযোগ ও উত্তাল তরঙ্গবিরোধী প্রযুক্তিতে গড়া, বিশেষভাবে উপযোগী টাইপ ৯১ এ্যারিয়্যাল টর্পেডোর সাহায্যে এ আক্রমণ প্রক্রিয়া পরিচালিত হবে।
আক্রমণ ঘোষণার আগে ক্রুইজার থেকে দুইটি পরিদর্শনকারী বিমান ওয়াহু এলাকা পর্যবেক্ষণ করে এবং শত্রুর নৌবহরের অবস্থান ও বিন্যাসের উপর প্রতিবেদন দাখিল করে। এছাড়াও অন্য চারটি পরিদর্শনকারী বিমান জাপানের রণপোতবাহী জাহাজ কিডো বুতাই এবং নিহাউয়ের উপর চক্কর দিতে থাকে যাতে আকস্মিক পাল্টা আক্রমণ থেকে রক্ষা করতে পারে।
সাবমেরিন সংক্রান্ত বিবরণ
জাপানের সাবমেরিনবাহিত আই-১৬, আই-১৮, আই-২০, আই-২২ এবং আই-২৪ রণতরীগুলোর প্রত্যেকটিই খুব ছোট আকৃতির কো-হাইওটেকি ঘরানার সাবমেরিন নিয়ে ওয়াহো নদীতে চলতে শুরু করে। ২৫ নভেম্বর ১৯৪১ তারিখে কুরে নেভাল ডিস্ট্রিক্ট থেকে ঐ সাবমেরিনগুলো ১০ নটিক্যাল মাইল বেগে পার্ল হারবারের মুখে এসে ৭ ডিসেম্বর ১টায় তাদের টহল কার্যক্রম শুরু করে। হাওয়াইয়ের স্থানীয় সময় রাত ৩টা ৪২ মিনিটে মাইন ধ্বংসকারী ইউএসএস কনডোর দক্ষিণ-পশ্চিম পার্ল হারবার এলাকায় একটি ছোট সাবমেরিনের উপস্থিতি টের পেয়ে ক্ষেপণাস্ত্রবাহী ইউএসএস ওয়ার্ডকে সতর্ক সঙ্কেত প্রেরণ করে। খুব ছোট আকৃতির কো-হাইওটেকি ক্লাস সাবমেরিনটি পার্ল হারবার এলাকায় হয়তোবা প্রবেশও করেছিল। এছাড়াও ইউএসএস ওয়ার্ড ভোর ৬টা ৩৭ মিনিটে অন্য আরেকটি কো-হাইওটেকি ঘরানার সাবমেরিনকে ডুবিয়ে দেয় যা ছিল ২য় বিশ্বযুদ্ধে প্রথম মার্কিন গুলিবর্ষণ। সকাল ৮টা ৪৩মিনিটে ইউএসএস মোনঘান আরেকটি মিডগেট সাবমেরিন ধ্বংস করে।
তৃতীয় একটি ছোট আকৃতির ডুবোজাহাজ আক্রমণে নিয়োজিত থাকা অবস্থায় দুইবার চরায় আটকে যায়। একবার পোতাশ্রয়ে প্রবেশের সময় বাইরের দিকে এবং আরেকবার ওয়াহু'র পূর্ব দিকে। চড়ায় আটকে থাকা অবস্থায় ৮ ডিসেম্বর এই ডুবোজাহাজটিকে আটক করা হয়। নিদর্শন চিহ্ন হিসেবে কাজু সাকামাকি সাঁতরে তীরে উঠার চেষ্টা করার সময় ধৃত হন এবং যুদ্ধে ১ম জাপানী বন্দী হিসেবে আখ্যায়িত হন।
চতুর্থ একটি ডুবোজাহাজ সমুদ্রের গভীরে যাওয়ায় ক্ষতিগ্রস্ত হয় এবং টর্পেডোতে আগুন ধরার পূর্ব মুহুর্তে নাবিকেরা এটিকে পরিত্যক্ত ঘোষণা করে। ১৯৯৯ সালে মার্কিন যুক্তরাষ্ট্রের নৌবাহিনীর একটি প্রতিষ্ঠান ঐ সময়ের প্রাপ্ত স্থিরচিত্র পর্যালোচনা ও বিশ্লেষণ করে মত পোষণ করে যে, ছোট ডুবোজাহাজগুলো সফলভাবে টর্পেডোর সাহায্যে ইউএসএস ওয়েস্ট ভার্জিনিয়ায় আক্রমণ পরিচালনা করতে পেরেছিল। জাপানী বাহিনী একটি ছোট সাবমেরিনের কাছ থেকে ৮ ডিসেম্বর ০০:৪১-এ পার্ল হারবারের অভ্যন্তরে এক বা একাধিক বৃহদাকার যুদ্ধ জাহাজ ধ্বংসের একটি রেডিও বার্তা পেয়েছিল। ছোট ডুবোজাহাজটির চূড়ান্ত পরিণতি অজানাই থেকে যায় অর্থাৎ এটি মূল ডুবোজাহাজের কাছে আর ফিরে আসেনি। ৭ ডিসেম্বর ২০০৯ সালে লস এ্যাঞ্জেলেস টাইমস্‌ তাদের প্রতিবেদনে উল্লেখ করে যে, পার্ল হারবারের দক্ষিণে ৩ মাইল দূরে একটি সাবমেরিনের তিনটি টুকরো ১৯৯৪ থেকে ২০০১ সালের মধ্যে আবিষ্কৃত হয় যা হয়তোবা ঐ সময়ে হারিয়ে যাওয়া সাবমেরিনেরই হতে পারে। প্রচার সংস্থাটি তাদের প্রতিবেদনে আরো জানায়, এর স্বপক্ষে পরোক্ষ প্রমাণাদি রয়েছে যে, সাবমেরিনটি দুইটি টর্পেডোর সাহায্যে রণতরীতে আগুন দিয়েছিল।
জাপানের যুদ্ধ ঘোষণা
পার্ল হারবার আক্রমণে কৌশলগত কারণে যুদ্ধের কোনরূপ আনুষ্ঠানিকতা সম্পন্ন করেনি জাপান। কিন্তু এ আক্রমণ এডমিরাল ইয়ামামোতো'র ইচ্ছা অনুযায়ী ছিল না। প্রকৃতপক্ষে তিনি জাপান-যুক্তরাস্ট্রের মধ্যেকার শান্তি প্রক্রিয়া আলোচনা বাতিলের ঘটনাটি আধা ঘণ্টা পর জানতে পারেন। জাপানীরা যুদ্ধ সংক্রান্ত আলোচনার চেষ্টা চালিয়েছিল কিন্তু আশ্চর্যজনকভাবে তারা আনুষ্ঠানিক ঘোষণা প্রদানের পূর্বেই আক্রমণ শুরু করে দেয়। টোকিও থেকে পাঁচ হাজার শব্দের একটি দুই খণ্ডের বার্তা যা ১৪-খণ্ডের বার্তা নামে পরিচিত, ওয়াশিংটনে অবস্থিত জাপান দূতাবাসে প্রেরণ করে। বার্তাটি প্রক্রিয়াজাতকরণে অনেক সময় ব্যয়ের প্রেক্ষাপটে জাপানী রাষ্ট্রদূতের কাছে দেরীতে পৌঁছে। ইতোমধ্যে আমেরিকান কোড সংগ্রাহকরা জাপানের প্রেরিত বার্তাটি ঘণ্টাখানেকের মধ্যে নিজেদের অনুকূলে নিয়ে নেয়। ১৪-খণ্ডের বার্তায় যুদ্ধের ঘোষণা লিখিত আকারে ছিল কিন্তু রাষ্ট্রদূত না করেছেন যুদ্ধের আনুষ্ঠানিক ঘোষণা, না করেছেন কূটনৈতিক সম্পর্ক জোরদার। যুদ্ধের ঘোষণাটি মুদ্রিত আকারে জাপানের দৈনিকগুলোর সান্ধ্যকালীন সংস্করণে প্রকাশিত হয়। কিন্তু আমেরিকান সরকারকে অবগত করানো হয় আক্রমণের পরদিন।
প্রচলিত ধারণা অনুযায়ী জাপান কোন মাত্র সরকারীভাবে সতর্কবার্তা প্রেরণ ছাড়াই দু'দেশের সম্পর্ক ভেঙ্গে আক্রমণ পরিচালনা করবে এটি বিশ্বাসযোগ্য নয়। শুধুমাত্র ওয়াশিংটনকে যুদ্ধের আনুষ্ঠানিক ঘোষণা সংবলিত নথি বিতরণে বিলম্বই এজন্যে দায়ী। তবে, ১৯৯৯ সালে টোকিওতে অবস্থিত ইন্টারন্যাশনাল ক্রিশ্চিয়ান ইউনিভার্সিটির আইন ও আন্তর্জাতিক সম্পর্ক বিভাগের অধ্যাপক তাকিও ইগুচি পার্ল হারবার সম্পর্কীয় প্রামাণ্য দলিলাদি ঘেঁটে চমকপ্রদ তথ্য উপস্থাপন করেছেন। এতে তিনি কীভাবে সরকারের অভ্যন্তরে তীব্র বিতর্কের ঝড় উঠেছিল, প্রকৃতপক্ষে আক্রমণ করা উচিত হবে কি-না, হলে কোথায় হবে, আলোচনা বন্ধ করতে জাপানের ইচ্ছা, ওয়াশিংটনকে এ বিষয়ে জানানো এবং যুদ্ধ শুরু করার বিষয় ইত্যাদি তথ্য তুলে ধরেন। ৭ ডিসেম্বর সম্পর্কে যুদ্ধের দিনলিপিতে উল্লেখ করা হয় যে, "আমাদের কূটনীতি অগ্রসরমান ও সফলভাবে অগ্রসর হচ্ছে।" এ বিষয়ে ইগুচি আরো বলেন, "দিনলিপির মাধ্যমে দেখা যায় যে, সামরিক ও নৌবাহিনী থেকে যুদ্ধের কোন সঠিক দিনক্ষণ ঘোষণা করা হয়নি অথবা আলোচনা স্থগিতের জন্যেও পূর্ব থেকে কোন তথ্য প্রদান করা হয়নি।"
বিমান আক্রমণের ধারা
দুই স্তরের যুদ্ধ বিমানের মাধ্যমে জাপান পার্ল হারবারে অবস্থিত যুক্তরাষ্ট্রের নৌ ঘাঁটিতে আক্রমণ শুরু হয়। প্রথম স্তরের বিমানগুলো ১৩৬ নটিক্যাল মাইল দূরে থাকাকালীন সময়ে আমেরিকান সেনাবাহিনীর রাডারে দৃশ্যমান হলেও ভুলক্রমে ধারণা করা হয় যে ঐগুলো আমেরিকান বোমারু বিমান।
আক্রান্ত লক্ষ্যবস্তুসমূহ: ইউএসএস ক্যালিফোর্নিয়া (বিবি-৪৪), ইউএসএস মেরিল্যান্ড (বিবি-৪৬), ইউএসএস ওকলেহোমা (বিবি-৩৭), ইউএসএস টেনিসি (বিবি-৪৩), ইউএসএস ওয়েস্ট ভার্জিনিয়া (বিবি-৪৮), ইউএসএস অ্যারিজোনা (বিবি-৩৯), ইউএসএস নেভাডা (বিবি-৩৬), ইউএসএস পেনসিলভানিয়া (বিবি-৩৮), ফোর্ড আইল্যান্ড এনএএস, হিকাম বিমান ঘাঁটি।
এড়িয়ে যাওয়া স্থাপনাসমূহ: তৈল সংগ্রহের ট্যাংক; সিনপ্যাক হেডকোয়ার্টার ভবন, সাবমেরিন ঘাঁটি, নৌ ঘাঁটি।
মাত্র নব্বুই মিনিটব্যাপী জাপানের পূর্বপরিকল্পিত বিমান আক্রমণে শান্ত ও সম্পূর্ণ পার্ল হারবার দ্বীপটি ছিন্ন-বিচ্ছিন্ন হয়ে যায়। আকস্মিক এ আক্রমণে ২,৩৮৬জন আমেরিকান নিহত হয়। নৌবাহিনীর ২,১১৭ জন ঘটনাস্থলেই কিংবা গুরুতররূপে আঘাতপ্রাপ্ত হয়ে মৃত্যুবরণ করেন এবং ৭৭৯জন আহত হন। সেনাবাহিনীর ২১৫ জন আক্রমণের সময় কিংবা আঘাতপ্রাপ্ত হয়ে মৃত্যুবরণ করেন এবং ৩৬০জন আহত হন। তন্মধ্যে ৫৫জন ব্যক্তি ছিলেন বেসামরিক; যাদের অধিকাংশই মার্কিন বিমান বিধ্বংসী ক্ষেপণাস্ত্রের নিক্ষেপের সময় জনবসতিপূর্ণ এলাকায় অবস্থান করছিলেন। এছাড়াও, আরো ১,১৩৯ জন ব্যক্তি গুরুতরভাবে আহত হন। আঠারোটি জাহাজের সলিল সমাধি ঘটে অথবা চলাচলের অনুপযোগী হয়ে পরে। তন্মধ্যে পাঁচটি রণতরী বা যুদ্ধজাহাজও ছিল।
পঞ্চান্ন জন জাপানি বিমান সৈনিক এবং নয়জন ডুবোজাহাজের নাবিক আক্রমণ পরিচালনার সময় নিহত হন। একজনকে বন্দী করা হয়। জাপানের ৪১৪টি বিমানের মধ্যে ২৯টি আক্রমণকালীন সময়ে হারিয়ে যায়। তন্মধ্যে নয়টি ছিল প্রথম স্তরের ও বাকী ২০টি ছিল দ্বিতীয় স্তরের বিমান থেকে। এছাড়াও, অন্য ৭৪টি যুদ্ধ বিমান ভূমি থেকে নিক্ষেপণকারী ক্ষেপণাস্ত্রের আঘাতে ভূপাতিত হয়ে ধ্বংস হয়।
১ম স্তরের বিন্যাসক্রম
প্রথম স্তরে ১৮৩টি বিমান ক্যাপ্টেন মিতসু ফুচিদা'র নির্দেশনায় উত্তর ওয়াহো থেকে রওয়ানা দেয়। এই স্তরে -
এছাড়াও, ৬টি বিমান কারিগরী ত্রুটির জন্য আকাশে উড্ডয়নে ব্যর্থ হয়।
প্রথম স্তরের অগ্রসরমান বিমানগুলো ওপানা পয়েন্টের কাছাকাছি উত্তরাংশে এসসিআর-২৭০ রাডারে দৃশ্যমান হয় ও প্রয়োজনীয় সতর্কবার্তা প্রেরণ করা হয়। দু'জন অপারেটর - প্রাইভেটস্‌ জর্জ এলিয়ন জুনিয়র এবং জোসেফ লকার্ড তাদের প্রতিবেদনে লক্ষ্যবস্তু হিসেবে নির্দেশ করেন। কিন্তু সদ্য নিয়োগপ্রাপ্ত ল্যাফটেন্যান্ট কার্মিট এ. টাইলার উক্ত লক্ষ্যবস্তু হিসেবে পূর্বনির্ধারিত ৬টি বি-১৭ বোমারু বিমানের অবতরণ ঘটবে হিসেবে উল্লেখ করেন। বিমানগুলো খুব কাছাকাছি চলে আসার পর টের পাওয়া যায় যে রাডারে দৃশ্যমানের তুলনায় এগুলোতে মিল ছিল না। বিমানের আকার-আকৃতির বিষয়ে তারা টাইলারকে জিজ্ঞাসা করলে তিনি তাদের বক্তব্যকে উপেক্ষা করেন ও নিরাপত্তাজনিত কারণে বি-১৭ বিমান অবতরণের প্রসঙ্গ এড়িয়ে যান।
প্রথম স্তরের আক্রমণ ও গোলাবর্ষণে বহু মার্কিন বিমান ধ্বংসপ্রাপ্ত হয় এবং রাডারে কিছুটা অসংলগ্ন সতর্কবাণী শোনা যাচ্ছিল। যখন বিমান আক্রমণ ও বোমাবর্ষণ শুরু হয়, তখন জাহাজগুলো অন্যান্য সতর্কবার্তার জন্য প্রক্রিয়া চলছিল অথবা নিশ্চিতকরণের জন্য অপেক্ষা করছিল। যাইহোক এটা স্পষ্ট নয় যে কোনপ্রকার সতর্কবার্তা আক্রমণের বিপরীতে প্রভাব পড়েছিল কি-না, তা যদি সঠিকভাবে তরঙ্গায়িত হয় এবং অবিলম্বে সম্পাদিতও হয় তা-ও। ফলাফল হিসেবে পার্ল হারবারের মতো ফিলিপাইনও জাপানি আক্রমণে পর্যদুস্ত হয়। আক্রমণের ৯ ঘণ্টা পূর্বেই ডগলাস ম্যাকআর্থার পার্ল হারবারে সম্ভাব্য জাপানী আক্রমণের বিষয়ে সতর্কিত করেছিলেন। সুনির্দিষ্ট আদেশ ঘোষণার পূর্বেই জাপানী আক্রমণের ফলে তার নেতৃত্বের বিষয়টি প্রশ্নবিদ্ধ হয়।
পার্ল হারবারের আকাশসীমায় প্রবেশ করে ক্যানিওহিতে প্রথম আক্রমণ শুরু হয় হাওয়াইয়ান সময় সকাল ৭টা ৪৮মিনিটে যা জাপানের কিডো বুতাই জাহাজে রক্ষিত স্থানীয় সময় ৮ ডিসেম্বর ভোর ৩টা ১৮মিনিটে। সর্বমোট ৩৫৩টি জাপানী বিমান দুইটি স্তরে বিভক্ত হয়ে ওয়াহো এলাকায় পৌঁছে। ধীর গতির অথচ নির্দিষ্ট লক্ষ্যে নির্ভুলভাবে আক্রমণ করা যায় এমন টর্পেডোগুলো প্রথম স্তরের বোমারু বিমানগুলোর সাহায্যে সবচেয়ে গুরুত্বপূর্ণ যুদ্ধজাহাজগুলোয় আকস্মিকভাবে আক্রমণ চালিয়ে ব্যাপক ধ্বংসযজ্ঞ চালায়। ওয়াহুতে অবস্থানরত যুক্তরাস্ট্রের সবচেয়ে বড় হিকাম ফিল্ড এবং হুইলার ফিল্ডে অবস্থিত প্রধান মার্কিনসেনা বিমানঘাঁটিতে নিচু দিকে খাড়াভাবে নেমে আসা জাপানী যুদ্ধবিমানগুলো একযোগে আক্রমণ করে। দ্বিতীয় স্তরের ১৭১টি বিমান ক্যানিওহের কাছাকাছি বিলোজ ফিল্ড ও ফোর্ড আইল্যান্ড আক্রমণে অংশ নেয়। শুধুমাত্র ইউএসএস এন্টারপ্রাইজ থেকে পি-৩৭ হকস্‌, পি-৪০ ওয়ারহকস্‌ এবং কিছু এসবিডি ডন্টলেস ডাইভ বোমারু বিমানগুলো শত্রু বিমান প্রতিরোধে অংশগ্রহণ করে।
মার্কিন জাহাজগুলোয় অবস্থানরত ব্যক্তিরা সতর্ক সঙ্কেত, বোমা বিস্ফোরণ এবং গুলির আওয়াজে জেগে উঠেন। তারা ঘুমন্ত চোখে দ্রুত পোশাক পড়ে জেনারেল কোয়ার্টার স্টেশনের দিকে দৌঁড়ে যেতে থাকেন। (বিখ্যাত বার্তা ছিল, "পার্ল হারবার বিমান অবরুদ্ধ হয়েছে। এটি কুচকাওয়াজ নয়।" - প্যাট্রোল উইং-২, প্রথম সিনিয়র হাওয়াইয়ান কমান্ডের আওতায় বার্তাটি প্রেরণ করা হয়েছিল।) প্রতিরক্ষা কার্যে নিয়োজিত ব্যক্তিরা তখন ছিলেন সম্পূর্ণরূপে অপ্রস্তুত। অস্ত্রশস্ত্র ও গোলাবারুদের মালখানা কঠোর নিরাপত্তাজনিত কারণে তালাবদ্ধ অবস্থায় ছিল। কিন্তু বিমান অবরোধের কারণে তা দ্রুত খোলার ব্যবস্থা করা হয়। অস্ত্রাগার খুলে দেয়া হয়। নৌবাহিনীর সদস্যদের কেউই ৫‘‘/৩৮ ক্যালিবার বন্দুক পাননি। শুধুমাত্র মেশিনগানের এক-চতুর্থাংশ এবং ৩১ সেনা ব্যাটারীর চারটি হামলা মোকাবেলায় ব্যবহৃত হয়েছিল। এরূপ দূর্বল মানের সতর্ক অবস্থা জারী করা সত্বেও অনেক মার্কিন সামরিক ব্যক্তি যুদ্ধকালীন সময়ে বেশ কার্যকরীভাবে সাড়া দিয়েছিলেন। ইউএসএস নেভাদা জাহাজে কর্মরত জো তাওসিগ, জুনিয়র আক্রমণ সময় প্রতিরক্ষায় অংশ নিয়ে দূরে নিয়ে গেলেও তিনি একটি পা হারান। পরবর্তীতে ঐ জাহাজটি সিনিয়র কোয়ার্টার মাস্টারের মাধ্যমে উপকূলে নিয়ে যান। ডেস্ট্রয়ারের মধ্যে একটি - ইউএসএস আইলউইন চারজন অফিসার, সকল শিক্ষানবীশ নাবিক যারা গত এক বছরের মধ্যে সমুদ্রে দায়িত্ব পালন করেননি, তাদেরকে নিয়ে নিরাপদ দূরত্বে চলে যায়। এটিতে মাত্র ৩৬ ঘণ্টা পূর্বে কমান্ডিং অফিসার নিয়োগ করা হয়েছিল। ক্যাপ্টেন মারভিন বেনিয়ন ইউএসএস ওয়েস্ট ভার্জিনিয়ার (বিবি-৪৮) (কিমেল'স ফ্ল্যাগশীপ) দায়িত্বে থেকে তার লোকদেরকে নেতৃত্ব দিয়েছিলেন। কিন্তু ইউএসএস টেনেসি জাহাজে নিক্ষেপিত একটি বোমার আঘাতে ছিন্ন-বিচ্ছিন্ন হয়ে তার দেহ তীরে পড়ে থাকে।
২য় স্তরের বিন্যাসক্রম
দ্বিতীয় স্তরে ১৭১টি বিমান ল্যাফটেন্যান্ট-কমাণ্ডার শিজেকাজু শিমাজাকি'র দিক-নির্দেশনায় পরিচালিত হয়। ৪টি বিমান কারিগরী ত্রুটির জন্য উড্ডয়নে ব্যর্থ হয়।
দ্বিতীয় স্তরের আক্রমণে নিয়োজিত বিমানগুলো তিনটি দলে বিভক্ত হয়েছিল। একটি দল কানিওহে এবং আরেকটি দল মূল পার্ল হারবারের বাকী এলাকা আক্রমণের সাথে জড়িত হয়। এছাড়াও, অন্য আরেকটি দল পার্ল হারবারের অনেকগুলো দিক থেকে একই সময়ে এসে আক্রমণ করে। এ স্তরে নিম্নলিখিত লক্ষ্যমাত্রা স্থির করা হয়েছিল:
ইউএসএস ক্যালিফোর্নিয়া (বিবি ৪৪) দুটি বোমা এবং দুটি টর্পেডোর ধাক্কা খায়। কর্মরত নাবিকেরা জাহাজটিকে রক্ষা করার জন্য প্রাণপণ চেষ্টা চালায়। কিন্তু পানি নিষ্কাষণকালীন সময়ে জাহাজটিকে পরিত্যাক্ত ঘোষণা করা হয়। ইউএসএস আরিজোনা এবং ইউএসএস ওয়েস্ট ভার্জিনিয়া থেকে জ্বলন্ত তেল প্রচণ্ড বেগে প্রবেশ করে এবং পরিস্থিতি আগের তুলনায় যথেষ্ট ঘোলাটে হয়ে উঠে। অস্ত্রবিহীন অবস্থায় প্রশিক্ষণ জাহাজ ইউএসএস উটাহ দুইবার টর্পেডোর আঘাতে গর্তের সৃষ্টি হয়। ইউএসএস ওয়েস্ট ভার্জিনিয়ায় (বিবি-৪৮) সাতটি টর্পেডো আঘাত হানে। ইউএসএস ওকলাহোমায় চারটি টর্পেডো আঘাত হানে। তন্মধ্যে শেষ দুইটি টর্পেডো জাহাজটির বেল্ট আর্মারে আঘাত করায় এটি উল্টে যায়। ইউএসএস মেরিল্যান্ড ৪০ সেন্টিমিটারের শেল নিক্ষেপ করা হলে কোনটিই গুরুতর ক্ষতি করতে পারেনি।
জাপানিরা যুদ্ধ জাহাজগুলোয় আক্রমণের জন্য মনোনিবেশ করলেও তারা অন্যান্য লক্ষ্যবস্তুগুলোকে বিন্দুমাত্র উপেক্ষা করেনি। হালকা ক্রুজার হিসেবে ইউএসএস হেলেনায় টর্পেডো নিক্ষেপ করা হয় এবং বিস্ফোরণে পার্শ্ববর্তী মাইন পোঁতায় নিয়োজিত ইউএসএস ওগালা উল্টে যায়। ড্রাই ডকে রক্ষিত দুটি ডেস্ট্রয়ার - ইউএসএস ক্যাসিন এবং ইউএসএস ডাউনেস ধ্বংস হয় যখন বোমা তাদের জ্বালানি সংরক্ষণাগারে নিক্ষিপ্ত হয়। জ্বালানিতে ছিদ্র হয়ে আগুন ধরে যায়; ড্রাই ডকে ভেসে যাওয়া তৈলের লেলিহান শিখায় ঐ দুটো ডেস্ট্রয়ার পুড়ে যায়। হালকা ক্রুজার ইউএসএস র‌্যালেই একটি টর্পেডোয় ছিদ্র হয়। হালকা ক্রুজার ইউএসএস হনুনুলু ক্ষতিগ্রস্ত হলেও পরবর্তীকালে মেরামতের মাধ্যমে ব্যবহার উপযোগী করে তোলা হয়। অত্যন্ত ক্ষতিগ্রস্ত ইউএসএস ভেসটালকে মেরামত করে ইউএসএস আরিজোনার পাশাপাশি নোঙর করে রাখা হয়। ভাসমান বিমান পরিবাহী ইউএসএস কার্টিসও ক্ষতিগ্রস্ত হয়। ইউএসএস শ ডেস্ট্রয়ারটি অত্যন্ত খারাপভাবে ক্ষতিগ্রস্ত হয় যখন দুটি বোমা সামনের দিকে পড়ে।
যুদ্ধজাহাজ
thumb|249px|right|মার্কিন যুক্তরাষ্ট্রের রণতরী ইউএসএস ক্যালিফোর্নিয়া (বিবি-৪৪) ডুবে যাচ্ছে।
প্রথম স্থিরচিত্র
thumb|249px|right|একটি জাপানী মিতসুবিশি এ৬এম২ "জিরো" জঙ্গী বিমান আকাজি বিমানবাহী জাহাজ থেকে ৭ ডিসেম্বর, ১৯৪১ সালে উড্ডয়ন করছে। লি এমব্রি নামীয় জনৈক বিমানচালক পার্ল হারবার আক্রমণের অব্যবহিত পরই প্রথম এরিয়্যাল স্থিরচিত্র ধারণ করেন। তিনি তখন ক্যালিফোর্নিয়ার হ্যামিলটন ফিল্ড থেকে বোয়িং বি-১৭ বিমান নিয়ে ফিলিপাইনের দিকে যাচ্ছিলেন। আক্রমণের সময় হিকাম ফিল্ডে বিমানের জন্য পূর্বনির্ধারিত জ্বালানী সংগ্রহে তার যাত্রা বিরতির প্রয়োজন পড়েছিল।
উদ্ধার তৎপরতা
পদ্ধতিগতভাবে দুর্গতদের অনুসন্ধানের পর আনুষ্ঠানিকভাবে জাহাজ উদ্ধারকার্য শুরু হয়। ইউএস প্যাসিফিক রণতরীতে কর্মরত মেটেরিয়াল অফিসার ক্যাপ্টেন হোমার এন. ওয়ালিন খুব দ্রুত উদ্ধার তৎপরতায় সম্পৃক্ত হন। তিনি ১৯৪২ সালের শুরুতে ইউএসএস ক্যালিফোর্নিয়া উদ্ধারকার্য্যে নেতৃত্ব দেন।
পার্ল হারবারের চারপাশের এলাকাগুলোতে নৌবাহিনী, নৌ-জেটি এবং সাধারণ জনগণ চলাচলের যোগ্য জাহাজসমূহ চিহ্নিত করে মেরামতের জন্য কাজ শুরু করেন। তারা জাহাজের গর্তগুলো জোড়া দিয়ে, ভগ্নস্তুপ পরিষ্কার করাসহ জল নিষ্কাষণ করে চলাচল উপযোগী করেন। নৌ ডুবুরীরা ক্ষতিগ্রস্ত জাহাজের অভ্যন্তরে প্রবেশ করে ক্ষতিগ্রস্ত জায়গাগুলো মেরামত করেন। ছয় মাসের মধ্যে পাঁচটি যুদ্ধ জাহাজ ও দুইটি ক্রুইজার (শত্রু জাহাজ খোঁজায় নিয়োজিত যুদ্ধ জাহাজ) জোড়া দিয়ে অথবা চলাচল উপযোগী করে পার্ল হারবারের নৌ জেটিতে প্রেরণ করা হয় এবং ব্যাপকভাবে মেরামত জন্য প্রধান জেটিতে পাঠানো হয়।
আক্রমণের ফলাফল
পার্ল হারবার আক্রমণের প্রেক্ষাপটে শত্রু প্রতিরোধে বীরত্বপূর্ণ ও যথাযথ অবদান রাখায় আমেরিকান সৈন্যদেরকে পুরস্কৃত করা হয়। তন্মধ্যে - সম্মান পদক : ১৫টি, নেভি ক্রস : ৫১টি, সিলভার ক্রস : ৫৩টি, নৌবাহিনী এবং নাবিক কোর পদক : ৪টি, বিশেষ উড়ন্ত দণ্ড : ১টি, বিশেষ সেবা দণ্ড : ৪টি, বিশেষ সেবা পদক : ১টি এবং ব্রোঞ্জের তারকাখচিত পদক : ৩টি দেয়া হয়। এছাড়াও, আক্রমণের সময় অবস্থানরত সকল প্রাক্তন সৈনিককে একটি বিশেষ সামরিক পুরস্কার হিসেবে পার্ল হারবার স্মারক পদক প্রদানের জন্য অনুমোদন করা হয়।
আক্রমণের পরদিন তৎকালীন প্রেসিডেন্ট রুজভেল্ট কংগ্রেসের যুক্ত অধিবেশনে জাপান সাম্রাজ্যের উপর যুদ্ধের আনুষ্ঠানিক ঘোষণা প্রদানের জন্য আহ্বান জানান। তার এ ঘোষণাই পরবর্তীকালে ইতিহাসের কলঙ্কজনক বক্তৃতা হিসেবে বিশ্বের দরবারে পরিচিতি লাভ করে। কংগ্রেসের সদস্যগণ একযোগে এক ঘণ্টারও কম সময়ের মধ্যে এ বিষয়ে অনুমোদন প্রদান করে।
পরবর্তীতে ইউরোপের অন্যতম প্রতাপশালী নাৎসী জার্মানি এবং ইতালীর রাজতন্ত্রীয় সরকার ১১ ডিসেম্বর, ১৯৪১ সালে অক্ষশক্তির সদস্য রাস্ট্র হিসেবে মার্কিন যুক্তরাষ্ট্রের বিরুদ্ধে আনুষ্ঠানিকভাবে যুদ্ধ ঘোষণা করে। এর প্রত্যুত্তরে, মার্কিন যুক্তরাস্ট্রের কংগ্রেস ও এর সদস্যগণ একই দিনে জার্মানি ও ইতালি - উভয় দেশের বিরুদ্ধেও আনুষ্ঠানিকভাবে যুদ্ধ ঘোষণার প্রস্তাবে স্বাক্ষর করে।
পার্ল হারবার আক্রমণের ফলে প্রশান্ত মহাসাগরীয় অঞ্চলের সকল মিত্র পক্ষের দেশগুলো প্রাথমিকভাবে ধাক্কা খায়। আরো ক্ষয়-ক্ষতির মতো ভীতিকর অবস্থার পরিবেশ সৃষ্টি করে এবং সামগ্রীকভাবে পরিস্থিতির ভীষণ অবনতি ও ঘোলাটে হয়ে উঠে। জাপান কয়েক ঘণ্টা পরেই সময় পার্থক্যজনিত কারণে ৮ ডিসেম্বর ফিলিপাইনে আক্রমণ চালায়। পার্ল হারবার আক্রমণের মাত্র তিনদিন পর মালয়ের পূর্ব উপকূলে বৃটেনের রাজকীয় নৌবাহিনীর যুদ্ধজাহাজ এইচএমএস প্রিন্স অব ওয়ালস্‌ এবং ব্যাটল ক্রুইজার এইচএমএস রিপালস্‌ ডুবে যায়। এর প্রতিক্রিয়া ব্যক্ত করতে গিয়ে ব্রিটিশ প্রধানমন্ত্রী উইন্সটন চার্চিল পরবর্তীতে বলেছিলেন,
আমি যুদ্ধে কখনোই সরাসরি আঘাতপ্রাপ্ত হইনি। ডুবে যাবার ঘটনায় আমি দুঃস্বপ্নের মতো দেখি ও বিছানায় পড়ে যাই, যেন আমিও ডুবে যাচ্ছি। কোন ব্রিটিশ বা আমেরিকান বৃহৎ জাহাজের ভারত মহাসাগর কিংবা প্রশান্ত মহাসাগরে চলাচল করছিল না। পার্ল হারবার আক্রমণে ক্ষতিগ্রস্তদেরকে যত দ্রুত সম্ভব ক্যালিফোর্নিয়ায় ফিরিয়ে নিয়ে যাওয়ায়ই মূল বিবেচ্য বিষয় ছিল। জাপানিরা জলসীমা ব্যবহারে অনেক খরচ করে প্রধান সুবিধাভোগী দেশ হিসেবে নিজেদেরকে প্রতিষ্ঠিত করে; যেখানে আমরা সর্বত্রই ছিলাম দুর্বল এবং নগ্ন।
যুদ্ধ চলাকালে পার্ল হারবার বিষয়ে প্রায়শঃই আমেরিকানরা সংঘবদ্ধভাবে প্রচারণা কার্যক্রম পরিচালনা করতো। পার্ল হারবারে আক্রমণ ও এর ভবিষ্যৎ ফলাফলের প্রেক্ষাপটে জাপানি বংশোদ্ভূত মার্কিন অধিবাসী ও নাগরিকদেরকে অন্তরীণ করে রাখা হয়। আক্রমণের কয়েক ঘণ্টার মধ্যে জাপানি আমেরিকান নেতাদেরকে ঘিরে রাখা হয় এবং অতি উচ্চমাত্রায় নিরাপত্তা প্রদানে ক্যাম্পে নিয়ে আসা হয়। পরে, এক লক্ষ দশ হাজারেরও বেশি জাপানি মার্কিন নাগরিকসহ যুক্তরাষ্ট্রের নাগরিকদেরকে তাদের বাসভবন থেকে নিয়ে আসা হয় এবং অন্তরায়ন ক্যাম্পে স্থানান্তর করা হয়।
মালতী চৌধুরী
মালতী চৌধুরী (২৬ জুলাই,১৯০৪―১৫ মার্চ, ১৯৯৮) ছিলেন মহাত্মা গান্ধী ও রবীন্দ্রনাথের ঘনিষ্ঠ সহযোগী। বিশিষ্ট সর্বোদয় নেত্রী ও সমাজসেবী।
জন্ম ও প্রারম্ভিক জীবন
মালতী চৌধুরীর জন্ম বৃটিশ ভারতে র কলকাতার এক অবস্থাপন্ন ব্রাহ্মপরিবারে। পিতা কুমুদনাথ সেন ছিলেন ব্যারিস্টার। মাতা স্নেহলতা সেন। তাঁদের পৈতৃক নিবাস ছিল অধুনা বাংলাদেশের ঢাকা বিক্রমপুরের কামারখাড়ায়। তবে তাঁদের পরিবারের সকলে বিহারের শিমুলতলায় চলে আসেন। মাত্র আড়াই বৎসর বয়সে তার পিতার মৃত্যু হয় এবং তার মা-ই তাঁকে প্রতিপালন করেন। ১৯২১ খ্রিস্টাব্দে ১৬ বছর বয়েসে মালতি চৌধুরী শান্তিনিকেতনে আসেন। সেখানে পড়াকালীন সরাসরি রবীন্দ্রনাথ ঠাকুরের সংস্পর্শে এসেছিলেন। ওড়িষ্যার একদা মুখ্যমন্ত্রী নবকৃষ্ণ চৌধুরীর সাথে তার বিবাহ হয় ১৯২৭ সালে শান্তিনিকেতনে।
অহিংস আন্দোলন
মহাত্মা গান্ধীর প্রভাবে তিনি ১৯৩০-এ অসহযোগ আন্দোলনে যোগ দেন এবং গ্রেপ্তার হয়ে ভাগলপুর সেন্ট্রাল জেলে প্রেরিত হন। ১৯৩২ খৃষ্টাব্দে হাজারিবাগ জেলে ছিলেন। ৪২ এর ভারত ছাড়ো আন্দোলনেও অংশ নিয়ে কারাবাস করেছেন।
সামাজিক কাজ
সর্বোদয় নেত্রী হিসেবে তার পরিচিতি ছিল। স্বাধীনতার পর দরিদ্র, দলিত, আদিবাসী হরিজন ছেলেমেয়েদের সেবাকার্যে আত্মনিয়োগ করেন। উৎকল কংগ্রেস শ্রমজীবী কর্মী সংঘ গঠন করেন তিনি। গ্রামের কৃষকদের উন্নতির স্বার্থে, সংস্কার ও জনকল্যাণকর কর্মসূচি নিয়েছেন, সংগঠন তৈরি করেছিলেন। গান্ধীজীর পদযাত্রাতে উড়িষ্যা রাজ্যে সঙ্গী হন। ১৯৪৭ সালে কিছুকালের জন্যে উড়িষ্যার প্রদেশ কংগ্রেস সভানেত্রী হয়েছিলেন। ১৯৭৫ খৃষ্টাব্দে দেশজোড়া জরুরী অবস্থা জারী হলে তার বিরুদ্ধে পথে নামেন এবং ৭১ বছর বয়েসে তাকে ছয় মাসের জন্যে কারারুদ্ধ হতে হয়। আচার্য বিনোবা ভাবের ভূদান আন্দোলনেও তার সক্রিয় অংশগ্রহণ ছিল।
সম্মান
উড়িষ্যা সরকার তাকে 'উৎকল রত্ন' সম্মানে ভূষিত করে। ঠাকুর সাহিত্য পুরস্কার, দেশিকোত্তম, শিশু কল্যাণমূলক কাজে জাতীয় পুরস্কার পেয়েছেন। সমাজসেবামূলক কাজের জন্যে তিনি ১৯৮৮ সালে যমুনালাল বাজাজ পুরস্কারে সম্মানিত হলেও তা নিতে অস্বীকার করেছিলেন।
মৃত্যু
১৫ মার্চ ১৯৯৮ সালে ৯৩ বছর বয়েসে তার মৃত্যু হয়।
নিকডালি রিভেরা-ক্যালানক
নিকডালি রিভেরা-ক্যালানক (Nicdali Rivera-Calanoc) হলেন একজন আমেরিকান মিশ্র মার্শাল আর্টিস্ট যিনি এটমওয়েট বিভাগে অংশ নিয়েছিলেন। তিনি ইনভিক্‌টা এফসির সাথে স্বাক্ষরিত হয়েছেন। ইনভিক্‌টা এফসি ৯-তে জোডি এসকুইবেলের বিরুদ্ধে লড়াইয়ের পরে নিকডালি ঘোষণা করেছিলেন যে তিনি লড়াইয়ের আগে সিদ্ধান্ত নিয়েছিলেন যে চুক্তি থেকে ইস্তফা না দেওয়ায় এটিই তার শেষ লড়াই হবে। তবে কমব্যাট আমেরিকা যুক্তরাষ্ট্রের প্রমোশনের জন্য তিনি এক বছরেরও কম সময়ের অবসর থেকে বেরিয়ে এসে লড়াইয়ের ক্যারিয়ার অব্যাহত রাখেন। আরও কয়েকটি লড়াইয়ের পরে, তিনি আবার তার অবসর ঘোষণা করেন। জুলাই ২০১৭ সালে, তাকে কমব্যাট আমেরিকা লড়াইয়ের পরিচালক নির্বাচিত করা হয়েছিল।
সালমা খাতুন
সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন।   ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।
খেলোয়াড়ী জীবন
২৬ নভেম্বর, ২০১১ তারিখে সাভারে অনুষ্ঠিত খেলায় আয়ারল্যান্ড মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার। এছাড়াও ২৮ আগস্ট, ২০১২ তারিখে ডাবলিনে আয়ারল্যান্ড দলের বিপক্ষে টুয়েন্টি২০ আন্তর্জাতিকে অভিষিক্ত হন সালমা।
২১ সেপ্টেম্বর, ২০১২ সালে মিরপুরে অনুষ্ঠিত দক্ষিণ আফ্রিকা জাতীয় মহিলা ক্রিকেট দলের বিপক্ষে প্রথম টি২০ খেলায় সালমা গুরুত্বপূর্ণ অবদান রাখেন। তার অল-রাউন্ড ক্রীড়া নৈপুণ্য প্রদর্শনের ফলেই বৃষ্টিবিঘ্নিত খেলায় বাংলাদেশ ৭ উইকেটে দক্ষিণ আফ্রিকাকে হারিয়েছিল।
আঘাতপ্রাপ্ত হওয়ায় তাকে ছাড়াই ২০১৬ সালে আয়ারল্যান্ড সফরের জন্য বাংলাদেশ দলের সদস্যদের তালিকা প্রকাশ করা হয়।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তাকে দলীয় অধিনায়ক নিযুক্ত করে খেলোয়াড়দের নামের তালিকা ঘোষণা করা হয়।
এশিয়ান গেমস
চীনের গুয়াংজুতে অনুষ্ঠিত ২০১০ সালের এশিয়ান গেমসের ক্রিকেটে রৌপ্যপদক বিজয়ী বাংলাদেশ দলে গুরুত্বপূর্ণ ভূমিকা রাখেন তিনি। ব্যাট ও বল হাতে চীনা দলকে পরাজিত করে বাংলাদেশ দল।
উইমেনস টি-টোয়েন্টি চ্যালেঞ্জ
২০২০ সালের উইমেনস টি-টোয়েন্টি চ্যালেঞ্জের ফাইনালে দূর্দান্ত পারফরমেন্স প্রদর্শন করেন সালমা। ট্রেইলব্লেজারসকে সুপারনোভাস এর বিপক্ষে ১৬ রানে জয়ী হয়ে উইমেনস টি-টোয়েন্টি চ্যাম্পিয়ন বানাতে গুরুত্বপূর্ণ ভূমিকা রাখেন তিনি।
চারুচন্দ্র সান্যাল
ডাঃ চারুচন্দ্র সান্যাল (২৩ জুলাই ১৮৯৭ - ১২ জুলাই ১৯৮০) ছিলেন একজন খ্যাতনামা চিকিৎসক, রাজনীতিবিদ, সমাজবিজ্ঞানী ও লোকসংস্কৃতিবিদ। পশ্চিমবঙ্গের উত্তরাংশের বিশেষকরে জলপাইগুড়ি জেলার সমৃদ্ধ লোকসংস্কৃতি নিয়ে যারা বিশ্লেষণাত্মক আলোচনা করেছেন তাদের অন্যতম ছিলেন তিনি। প্রকৃতপক্ষে উত্তরবঙ্গের লোকসংস্কৃতিচর্চার জনক হিসাবে পরিচিতি ছিল তার। সেখানকার রাজবংশীদের নিয়ে পুস্তক রচনার জন্য পশ্চিমবঙ্গ সরকার ১৯৬৮ খ্রিস্টাব্দে তাকে রবীন্দ্র পুরস্কার প্রদান করেন।
খা মং সিক হত্যাকাণ্ড
২৫ আগস্ট ২০১৭ সালে, আরাকান রোহিঙ্গা স্যালভেশন আর্মির জঙ্গিরা মায়ানমারের রাখাইন রাজ্যের মংডু জেলার ৩০ পুলিশ চৌকিতে এবং একটি সেনা ক্যাম্পে একযোগে আক্রমণ চালায়। কয়েক ঘণ্টার পরই রাতে, অজ্ঞাত মুখোশধারী জঙ্গিরা মংডু জেলার হিন্দু গ্রাম ইয়াই কি কি (রিক্তপাড়া নামেও পরিচিত) আক্রমণ করে। জঙ্গিরা ১০০ জনেরও বেশি হিন্দু জনগণকে আটোক করে এবং তাদের নিকটবর্তী পাহাড়ে নিয়ে যায়, যখন তারা হিন্দুদের হত্যা করে। ২৪ এবং ২৫ শে সেপ্টেম্বর, মায়ানমারের সেনাবাহিনী ৪৫ জন হিন্দু, যাদের মধ্যে বেশিরভাগই নারী ও শিশুকে গণকবর দেখায়। মিয়ানমারের কর্তৃপক্ষ পরে হিন্দু গণহত্যার জন্য রোহিঙ্গা জঙ্গিদের অভিযুক্ত করেছে। আরাকান রোহিঙ্গা স্যালভেশন আর্মি ক্রমাগত অভিযোগ অস্বীকার করে এবং ২৫ শে সেপ্টেম্বর ২০১৭ তারিখে, একটি এআরএসএ (ARSA) মুখপাত্র দাবি করেন যে রোহিঙ্গা জঙ্গি হিন্দু গ্রামের উপর হামলা একটি মিথ্যা খবর ছিল।
চারুচন্দ্র সান্যাল
জন্ম ও শিক্ষা জীবন
চারুচন্দ্র সান্যালের জন্ম ১৮৯৭ খ্রিস্টাব্দের ২৩ জুলাই ব্রিটিশ ভারতের অধুনা  পশ্চিমবঙ্গে তার পিতা জয়চন্দ্র সান্যালের কর্মস্থল জলপাইগুড়িতে। বিদ্যালয়ের পাঠ জলপাইগুড়ির জিলা স্কুলে। ১৯১৪ খ্রিস্টাব্দে ম্যাট্রিক পাশের পর তিনি কলকাতার রিপন কলেজে ভর্তি হন এবং আই.এ পাশের পর শারীরবিজ্ঞান নিয়ে পড়াশোনার জন্য  প্রেসিডেন্সি কলেজে ভর্তি হন। ১৯১৮ খ্রিস্টাব্দে তিনি প্রথম স্থান অধিকার করে  বি.এসসি পাশ করেন। কলেজে পড়াশোনার সময়ই তিনি গান্ধীবাদী  শ্যামসুন্দর চক্রবর্তীর কন্যাকে বিবাহ করেন।
খা মং সিক হত্যাকাণ্ড
পটভূমি
মায়ানমারের রাখাইন রাজ্যের মংডু জেলার হিন্দুরা একটি সংখ্যালঘু গোষ্ঠী। হিন্দু জন গোষ্ঠী প্রায় ৫,০০০ এর জনসংখ্যা নিয়ে রাখাইন রাজ্যের জনসংখ্যার প্রায় ১ শতাংশ।
জন কক্‌ক্রফট
জন ডগলাস কক্‌ক্রফ্‌ট (মে ২৭, ১৮৯৭ - সেপ্টেম্বর ১৮, ১৯৬৭) একজন ব্রিটিশ পদার্থবিজ্ঞানী। তিনি ১৯৫১ সালে আর্নেস্ট টমাস সিন্টন ওয়াল্টনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণার কারণে তারা নোবেল পুরস্কার পেয়েছিলেন।
জীবনী
কক্‌ক্রফ্‌ট ইংল্যান্ডের টডমর্ডেন নামক স্থানে জন্মগ্রহণ করেন। একজন মিল মালিকের জ্যেষ্ঠ সন্তান ছিলেন তিনি। ১৯০৯ সালে তিনি টডমর্ডেন গ্রামার স্কুলে অধ্যয়ন শুরু করেন এবং ১৯১৪ সাল পর্যন্ত এখানেই পড়াশোনা করেছিলেন। ১৯১৪-১৯১৫ সালে ম্যানচেস্টারের ভিক্টোরিয়া বিশ্ববিদ্যালয়ে গণিত বিষয়ে পড়াশোনা করেন।
চারুচন্দ্র সান্যাল
জন্ম ও শিক্ষা জীবন
শ্বশুরের প্রভাবেই তিনি ডাক্তারী পরীক্ষা অসমাপ্ত রেখে মহাত্মা গান্ধীর  অসহযোগ আন্দোলনে ঝাঁপিয়ে পড়েন এবং এক মাসের কারাদণ্ড ভোগ করেন। এরপর ১৯৩০ খ্রিস্টাব্দেও ছাত্রসম্মেলনে রাজদ্রোহমূলক বক্তৃতা দেওয়ার জন্য গ্রেফতার হন এবং এক বছরের কারাদণ্ড হয়। ১৯৩০ খ্রিস্টাব্দের লবণ সত্যাগ্রহ  ও ১৯৪২ খ্রিস্টাব্দের  ভারত ছাড়ো আন্দোলনে অংশ নিয়েও কারাবাস করেছেন তিনি। এই সময়েই তিনি কমিউনিজমে আকৃষ্ট হন এবং কমিউনিস্ট ম্যানিফেস্টো বাংলা ভাষায় - সাম্যবাদীর আদর্শ নামে অনুবাদ করেন।
আলিয়ঁস ফ্রঁসেজ দ্য ঢাকা
আলিয়ঁস ফ্রঁসেজ দ্য ঢাকা (Alliance Française de Dhaka; ) একটি ফরাসি অলাভজনক সংস্থা যা ১৯৫৯ সাল থেকে বাংলাদেশে কাজ করে আসছে। ঢাকার ধানমন্ডিতে অবস্থিত এই প্রতিষ্ঠানটি ২০১০ সালে বাংলাদেশে পরিচালিত হওয়ার ৫০তম বার্ষিকী উদ্‌যাপন করেছে। ফরাসি সাংস্কৃতিক কেন্দ্র হিসাবে পরিচিত আলিয়ঁস ফ্রঁসেজ দ্য ঢাকা বাংলাদেশে ফরাসি হাইকমিশনের সঙ্গে ঘনিষ্ঠতার পাশাপাশি স্বাধীনভাবে কাজ করে।
চারুচন্দ্র সান্যাল
কর্মজীবন
ডাক্তারী পড়ার সময়ই চারুচন্দ্র জাতীয় আয়ুর্বিজ্ঞান বিদ্যালয়ের শারীরবিদ্যার অধ্যাপক নিযুক্ত হন। তিনি পড়ার সময় ও অধ্যাপনাকালেই চিকিৎসাশাস্ত্রের উপর গ্রন্থ রচনা করেন। সেগুলি চিকিৎসা ক্ষেত্রে ও পাঠ্যপুস্তক হিসাবেও বিবেচিত হয়। গ্রন্থগুলি হল-
খা মং সিক হত্যাকাণ্ড
হত্যা
প্রতক্ষ্য সাক্ষীর বর্ণনা অনুযায়ী, ২৫ শে আগস্ট, কালো মুখোসে অজ্ঞাত কয়েকজন পুরুষ আক্রমণ করে হিন্দু গ্রামে খা মং সিকের যা ফাওয়ারবা বাজার বা ফকির বাজার নামেও পরিচিত। এখানকার রোহিঙ্গা এবং হিন্দু জনগণ কথিত উপভাষা সহ বিভিন্ন ভাষায় কথা বলে। তারা হিন্দুদের কাছে মিয়ানমারের কর্তৃপক্ষ কর্তৃক সরবরাহকৃত সরকারী পরিচয়পত্রের প্রতিও আপত্তি জানিয়ে বলেছিল যে হিন্দুদের পরিচয়পত্র থাকার দরকার নেই।
চারুচন্দ্র সান্যাল
কর্মজীবন
এছাড়াও তার লেখা 'ইন্টাভেনাস আইওডিন ইন সেপটিক ফিভারস্', 'বেঙ্গল ডায়েটারি', 'কালাজ্বর' ইত্যাদি প্রবন্ধ বিভিন্ন সময়ে 'ক্যালকাটা মেডিক্যাল রিভিউ' পত্রিকায় প্রকাশিত হয়েছে।
আলিয়ঁস ফ্রঁসেজ দ্য ঢাকা
অবস্থান
আলিয়ঁস ফ্রঁসেজ দ্য ঢাকা ২৬ মিরপুর রোড, এ অবস্থিত ধানমন্ডি, ঢাকা, বাংলাদেশ, ধানমন্ডি রোড ৩ নং কোণে। ২০১২ সাল পর্যন্ত, গুলশান ও উত্তরায় দুটি শাখা প্রতিষ্ঠিত হয়েছে।
চারুচন্দ্র সান্যাল
কর্মজীবন
উত্তরবঙ্গের লোকসংস্কৃতিচর্চায় চারুচন্দ্র বিশেষ অবদান রেখেছেন। আলিপুরদুয়ারের অতি ক্ষুদ্র জনজাতি -  টোটোদের নিয়ে তার লেখা দ্য টোটোজ শীর্ষক প্রবন্ধ এশিয়াটিক সোসাইটির জার্নালে প্রকাশিত হলে তাদের কথা বিশ্বের সভ্য জগত জানতে পারে। উত্তরবঙ্গের ইতিহাস ও আদিবাসীদের নিয়েও কয়েকখানি পুস্তক রচনা করেছেন। সেগুলি হল -
আলিয়ঁস ফ্রঁসেজ দ্য ঢাকা
কার্যক্রম
আলিয়ঁস ফ্রঁসেজ দ্য ঢাকা ফরাসি সংস্কৃতি, বিশেষত ফরাসি ভাষা বাংলাদেশের স্থানীয় জনগণের কাছে প্রচার করে এবং একই সাথে ফ্রান্সের স্থানীয় বাংলাদেশি সংস্কৃতি প্রচার করে। স্থানীয় ব্যক্তিত্বরা যারা ফরাসি সংস্কৃতির সমঝদার এবং অংশীদার, তাঁরা এই সংস্থার একটি নির্বাহী কমিটি হিসাবে কাজ করেন।
পাঠ্যক্রম
আলিয়ঁস ফ্রঁসেজ দ্য ঢাকাতে ফরাসি ভাষা শিক্ষার কোর্সগুলির পাঠ্যক্রম ভাষাসমূহের জন্য অভিন্ন ইউরোপীয় পরিকাঠামোর আদর্শটি অনুসরণ করে বিন্যস্ত করা হয়েছে। প্রতিষ্ঠানটি প্রতি বছরে তিন মাস ধরে বিস্তৃত মোট চারটি শিক্ষাপর্ব বা সেশনের আয়োজন করে (জানুয়ারি-মার্চ, এপ্রিল-জুন, জুলাই-সেপ্টেম্বর ও অক্টোবর-ডিসেম্বর)। প্রতিটি শিক্ষাপর্বে তিনটি বয়োগোষ্ঠীর শিক্ষার্থীর জন্য সহজ থেকে কঠিন বিভিন্ন স্তরের কোর্স প্রস্তাব করা হয়। বয়োগোষ্ঠীগুলি হল: শিশু (৯-১২ বছর), কিশোর (১৩-১৫ বছর) এবং প্রাপ্তবয়স্ক (১৬+ বছর)। এইসব সাধারণ কোর্সের পাশাপাশি আলিয়ঁস ফ্রঁসেজ দ্য ঢাকা বাংলাদেশের সামরিক বাহিনী ও পুলিশ বাহিনীর কর্মীদের জন্য বেসরকারী কোর্স এবং কূটনৈতিক এবং উচ্চপদস্থ কর্মীদের জন্য মর্জিমাফিক প্রস্তুত কোর্স প্রদান করে থাকে।
আলিয়ঁস ফ্রঁসেজ দ্য ঢাকা শিল্পকলা, গৃহাভ্যন্তর নকশাকরণ, নৃত্য, বাদ্যযন্ত্র, পোশাক নকশাকরণ, ভিডিও, চলচ্চিত্র এবং আলোকচিত্রকলার উপরে নিয়মিত কর্মশালার আয়োজন করে থাকে।
খা মং সিক হত্যাকাণ্ড
হত্যা
মুখোশধারী পুরুষদের দ্বারা বন্দী হয় প্রায় ১০০ মানুষ এবং ক্ষেত্রের মাধ্যমে মার্চ তাদের জোরপূর্বক। একটি পাহাড় ও বনের মধ্যে নেতৃত্বে তাকা জঙ্গিরা বন্দী গোষ্ঠী থেকে আটটি সুন্দর নারীকে পৃথক করে এবং পরবর্তীতে তাদেরকে বিয়ে করার জন্য তাদেরকে একপাশে রাখে। তারপর জঙ্গিরা বাকি বন্দীদের চোখ বেঁধে, তাদের পিছনে পিছনে নিয়ে যায়। তাদের হাত এবং পা বাঁধা অবস্থায় জঙ্গিরা তাদের ছুরি দিয়ে তাদের শিকারের গলা কেটে দেয়। পরে জঙ্গিরা তিনটি গর্ত খনন করে যেখানে নিহতদের মৃতদেহগুলি পুতে দেয়,। মাটিতে পুতে দেওয়ার সময়ও মৃত দেহগুলির হাত ও পা বাঁধা অবস্থায় ছিল।
নয়টি হিন্দু গ্রাম পুড়িয়ে দেয় জঙ্গীরা যার ফলে ৫০০ হিন্দু শরণার্থী ভারতে সীমান্তে পালিয়ে যায়। কৈনচং ও নাগুখুয়া হিন্দু গ্রামগুলি অগ্নিসংযোগের শিকার থেকে বেঁচে গিয়েছিল এবং গ্রামবাসীরা গ্রামে ফিরে আসে।
জোর করে ধর্মা‌ন্তর
আটজন হিন্দু মহিলাকে ইসলামে ধর্মা‌ন্তর করতে বাধ্য করা হয়। তাদের সিঁদুর ও টিপ জোরপূর্বক সরানো হয়েছিল এবং তাদের শাঙ্খা ভাঙা হয়েছিল। তাদের একটি বনে নিয়ে যাওয়া হয় যেখানে তারা খাবার না দিয়ে রাখা হয়। বোরখা পরিধান করতে বাধ্য করা হয়, ইসলামী প্রার্থনা এবং অন্য ইসলামী রীতিনীতি অনুশীলন করানো হয়। পরে তাদের বন্দীকারীরা তাদের বাংলাদেশে নিয়ে যায় এবং তাদের রোহিঙ্গাদের শরনার্থী ক্যাম্পে রাখে। বন্দী দুইজনকে তাদের হিন্দু আত্মীয়দের দ্বারা চিহ্নিত করা হয় এবং হিন্দু শিবিরে ফিরিয়ে আনা হয়।